ДОКЛАД ЗА ПРОЗРАЧНОСТ ЗА 2015 ГОДИНА
НА ОДИТОРСКО ДРУЖЕСТВО “ЮНАЙТЕД ОДИТЪРС” ООД, РЕГ. № 0159


1. Описание на правната и организационната форма и на собствеността на регистрирания одитор
“Юнайтед одитърс” ООД е вписано в Търговския регистър с ЕИК 201192598 като дружество с ограничена отговорност. Собственици на капитала на дружеството са регистрираните одитори Николай Орешаров, диплома 0494, притежаващ 385 дяла, и Мариана Тодорова, диплома 0564, притежаваща 15 дяла. 

2. Когато одиторско предприятие е част от мрежа - описание на мрежата, юридически и структурни договорености в нея
Неприложимо

3. Описание на управленската структура на одиторското предприятие
“Юнайтед одитърс” ООД се управлява и представлява от регистрирания одитор Николай Орешаров.

4. Описание на системата за вътрешен контрол на качеството на одиторското предприятие и отчет на управителния орган относно ефективността на нейното функциониране
Одиторската дейност се осъществява на основата на приета и въведена в действие система за контрол върху качеството. Правилата и процедурите на тази система са описани в Наръчник за контрол върху качеството. Всички сътрудници и помощник-одитори се запознават и прилагат тази система. Периодично външен регистриран одитор извършва текущо наблюдение относно ефективността на функциониране на системата за качество, за което издава доклад. Последното такова наблюдение е извършено през 2015 година.

5. Датата на последната извършена проверка от Института на дипломираните експерт-счетоводители или Комисията за контрол на качеството на дейността на регистрирания одитор
Не е извършвана

6. Списък на предприятията, извършващи дейност от обществен интерес, на които регистрираният одитор е извършил одит на годишния финансов отчет за 2015 година
“Гипс” АД, “Далиа” ЕАД, “Интерстандартс” АД

7. Описание за практиките на регистрирания одитор, свързани с независимостта; в отчета трябва да се потвърди, че през последната финансова година е била извършена вътрешна проверка за спазване на изискванията, свързани с независимостта
Преди приемане на нов одиторски ангажимент или вземане на решение за продължаване на одиторски ангажимент се извършва вътрешна проверка на независимостта на регистрирания одитор и помощник-одиторите, които ще участват в ангажимента, спрямо одитираното предприятие, включително чрез подписване на съответни декларации.
Потвърждавам, че през последната финансова година е била извършена вътрешна проверка за спазване на изискванията, свързани с независимостта.

8. Данни за участията на регистрирания одитор в непрекъснато обучение, организирано от Института на дипломираните експерт-счетоводители по реда на чл. 22
През 2015 година, съдружниците и персонала на одиторското дружество са участвали в следните семинари:
 “Документация в съответствие с МОС”, организиран от ИДЕС, 16 учебни часа, 26 и 27 май 2015 година
“Одиторски доклади и последни промени в одиторските стандарти”, организиран от ИДЕС, 8 учебни часа, 28 май 2015 година
“Оценка на риска на ниво планиране”, организиран от ИДЕС, 8 учебни часа, 29 май 2015 година
“Одит практика по отделни обекти на одита – вземания, задължения, приходи, разходи”, организиран от ИДЕС, 8 учебни часа, 05 юни 2015 година

9. Общия обем на приходите на регистрирания одитор, включително разделени по суми, получени от извършени услуги, свързани с независими финансови одити, данъчни консултации, и от други услуги, различни от посочените
Общ обем на приходите от извършени услуги, свързани с независими финансови одити на годишни финансови отчети за 2015 година – 17 000,00 лв.

10. Данни за базата, въз основа на която се формират възнагражденията на съдружниците - за одиторско предприятие
Неприложимо.

31 март 2016 година
гр. София

